钦定古今图书集成/明伦汇编/氏族典/第386卷 > 李业
## 钦定古今图书集成/明伦汇编/氏族典/第386卷 > 李业

按《唐书惠宣太子业传》：“惠宣太子业，始王赵，降封中
山，授都水使者，徙彭城，进王。薛为羽林大将军、荆州
大都督。以好学授秘书监。开元初，进太子少保，即拜
太保，进司徒。二十二年，业有疾，帝忧之，一宿容发为
变。及薨，帝悲不能食，册书加赠及谥。十一子其闻者
瑗、玚、琄。瑗为乐安王，玚荥阳王、宗正卿。琄为嗣薛王”，
历鸿胪卿。天宝中，琄舅韦坚为李林甫所构，坐贬夷
陵别驾，徙置夜郎南浦。及安禄山乱，乃还京师。